Source: https://www.uol.sk/blog/2018/10/novely-postupov-uctovania
Timestamp: 2019-08-18 02:30:21+00:00

Document:
Novely postupov účtovania
Dnešný článok bude zaujímať účtovníkov komerčnej sféry účtujúcich v podvojnom alebo jednoduchom účtovníctve. Zameriame sa na zmeny v postupoch účtovania, ktoré nadobudli účinnosť 1. októbra 2018.
Opatrenie Ministerstva financií Slovenskej republiky č. MF/13414/2018-74, ktorým sa mení a dopĺňa opatrenie MF SR č. MF/27076/2007-74, ktorým sa ustanovujú podrobnosti o postupoch účtovania a podrobnosti o usporiadaní, označovaní a obsahovom vymedzení položiek účtovnej závierky pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov v znení neskorších predpisov
Ide o ustanovenia týkajúce sa virtuálnej meny, a to:
§ 4 ods. 13
upravuje účtovanie príjmov a výdavkov, ktoré súvisia s nadobudnutím a predajom virtuálnej meny
§ 12 ods. 6
ustanovuje účtovanie virtuálnej meny pri jej odplatnom nadobudnutí v knihe krátkodobého finančného majetku a to v ocenení reálnou hodnotou
reálna hodnota virtuálnej meny podľa § 27 ods. 13 zákona č. 431/2002 Z. z. o účtovníctve,
je trhová cena ku dňu uskutočnenia účtovného prípadu zistená spôsobom určeným účtovnou jednotkou zo zvoleného verejného trhu s virtuálnou menou
v priebehu účtovného obdobia účtovná jednotka používa rovnaký spôsob určenia reálnej hodnoty pre danú virtuálnu menu
Opatrenie Ministerstva financií Slovenskej republiky č. MF/015328/2018-74, ktorým sa mení a dopĺňa opatrenie MF SR č. 23054/2002-92, ktorým sa ustanovujú podrobnosti o postupoch účtovania a rámcovej účtovej osnove pre podnikateľov účtujúcich v sústave podvojného účtovníctva v znení neskorších predpisov
§ 17 ods. 10 písm. c)
virtuálnu menu účtujeme v účtovej skupine 25 – Krátkodobý finančný majetok:
odplatne nadobudnú virtuálnu menu
virtuálnu menu nadobudnutú ťažbou ku dňu výmeny za iný majetok alebo službu
virtuálnu menu nadobudnutú výmenou za inú virtuálnu menu
§ 46 ods. 6 upravuje:
účtovanie prírastku a úbytku virtuálnej meny na syntetickom účte, ktorý si vytvorí účtovná jednotka vo svojom účtovom rozvrhu, napríklad účet 258 – Virtuálna mena
tvorbu analytických účtov k virtuálnej mene (podľa jednotlivých virtuálnych mien a na virtuálnu menu nadobudnutú ťažbou ku dňu výmeny za iný majetok alebo službu sa vytvára osobitný analytický účet)
účtovanie virtuálnej meny pri jej úbytku na ťarchu účtu 568
účtovanie virtuálnej meny do výnosov v prospech účtu 668
pri prepočte reálnej hodnoty virtuálnej meny vyjadrenej v cudzej mene na eurá sa použije referenčný kurz ECB v deň predchádzajúci dňu uskutočnenia účtovného prípadu
hodnotové rozdiely z dôvodu ocenenia virtuálnej meny a prepočtu virtuálnej meny na eurá sa účtujú podľa charakteru na účty 568, 668
virtuálna mena nadobudnutá ťažbou ku dňu výmeny za iný majetok alebo službu sa účtuje v prospech účtu 668
§ 85 ods. 2 písm. n)
virtuálna mena nadobudnutá ťažbou sa sleduje na podsúvahe

References: § 4

§ 12
 § 27

§ 17

§ 46

§ 85